Američka agencija za suzbijanje narkotika želi više žena agenata
Od 4,800 agenata svega njih 450 su žene no DEA želi promijeniti taj omjer
<!-- IMAGE --> Kad agenti idu u raciju na krijumčare droga većina sudionika akcije su muškarci no i žene često imaju važne uloge. DEA ima vrlo malo djelatnica i sada poduzima napor na nacionalnoj razini kako bi u svoje redove privukla više žena. Muški i ženski agenti uzajamno se, inače, poštuju i podržavaju na terenu - tvrdi Luann Tandi, agentica koja je u ovoj agenciji već 23 godine. Luann Tandy je provela dosta vremena na jednom od najtežih poslova - agenta u civilu koji se uvlači među krijumčare droga ne bi li ih raskrinkao. Radi se o opasnim misijama koje, kaže Luann Tandy, zahtijevaju i neke glumačke vještine. No agentica Violet Szeleczky kaže da DEA treba bolji omjer muškaraca i žena. <!-- IMAGE --> Violet Szeleczky kaže da veći dio rutinskog istražnog posla nije previše uzbudljiv tako da povremena i iznenadna opasnost možda zastrašuje žene izbog toga se ne žele zaposliti u Agenciji. Kako ističe, za brojne djelatnice DEA-e poseban je izazov balansiranje posla s ulogom majke. Luan Tandy zadovoljna je svojom profesijom najviše zbog toga što smatra da time – štiti najmlađe. U području Houstona postoji potreba za dobro uvježbanim agentima jer su upravo u tom kraju aktivne meksičke bande krijumčara droge.